CELEX: 32012R0621
Language: hu
Date: 2012-07-10 00:00:00
Title: A Bizottság 621/2012/EU végrehajtási rendelete ( 2012. július 10. ) az 1234/2007/EK tanácsi rendelet szerinti hagyományos kifejezés elismeréséről [Classic - TDT-US-N0016]

12.7.2012   
            
            
               HU
            
            
               Az Európai Unió Hivatalos Lapja
            
            
               L 180/1
            
         A BIZOTTSÁG 621/2012/EU VÉGREHAJTÁSI RENDELETE
   (2012. július 10.)
   az 1234/2007/EK tanácsi rendelet szerinti hagyományos kifejezés elismeréséről [Classic - TDT-US-N0016]
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 118u. cikke (2) bekezdésére, összefüggésben 4. cikkével,
   mivel:
   
               (1)
            
            
               Két amerikai egyesült államokbeli székhelyű reprezentatív szakmai szervezet, a WineAmerica és a California Export Association 2010. június 22-én kérelmet juttatott el a Bizottsághoz a „Classic” hagyományos kifejezés oltalmára vonatkozóan; az említett szervezetek az oltalmat olyan, az 1234/2007/EK rendelet XIb. melléklete szerinti 1. („Bor”) kategóriába tartozó, szőlőből készült termékek tekintetében kérik, amelyek az Európai Közösség és az Amerikai Egyesült Államok között a borkereskedelemről létrejött, a 2006/232/EK tanácsi határozattal (2) jóváhagyott megállapodás V. mellékletében felsorolt származási nevek valamelyikét viselik.
            
         
               (2)
            
            
               A 479/2008/EK tanácsi rendeletnek a bizonyos borászati termékekre vonatkozó oltalom alatt álló eredetmegjelölések és földrajzi jelzések, hagyományos kifejezések, valamint e termékek címkézése és kiszerelése tekintetében történő végrehajtására vonatkozó egyes részletes szabályok megállapításáról szóló, 2009. július 14-i 607/2009/EK bizottsági rendelet (3) 33. cikkének megfelelően a Bizottság közzétette a kérelmet (4) az Európai Unió Hivatalos Lapjában. A közzététel időpontjától számított két hónapon belül egyetlen kifogás sem érkezett a kérelemmel szemben.
            
         
               (3)
            
            
               Az amerikai borokra vonatkozó „Classic” hagyományos kifejezés oltalma iránti kérelem megfelel az 1234/2007/EK rendelet 118u. cikkének (1) bekezdésében, valamint a 607/2009/EK rendelet 31. és 35. cikkében megállapított feltételeknek. Indokolt tehát az oltalom iránti kérelmet elfogadni és a „Classic” hagyományos kifejezést a kérelmet benyújtó két reprezentatív szakmai szervezet tagjai által termelt borokra vonatkozóan az E-Bacchus elektronikus adatbázisba bejegyezni.
            
         
               (4)
            
            
               A 607/2009/EK rendelet 30. cikkének (2) bekezdése értelmében a Bizottság köteles a nyilvánosság számára hozzáférhetővé tenni a reprezentatív szakmai szervezetre és annak tagjaira vonatkozó információkat. Ezeket az információkat az E-Bacchus elektronikus adatbázison keresztül kell nyilvánosan hozzáférhetővé tenni.
            
         
               (5)
            
            
               Az e rendeletben előírt intézkedés összhangban van a mezőgazdasági piacok közös szervezésével foglalkozó irányítóbizottság véleményével,
            
         ELFOGADTA EZT A RENDELETET:
   1. cikk
   A „Classic” hagyományos kifejezés oltalma iránti kérelem elfogadásra kerül az 1234/2007/EK rendelet XIb. melléklete szerinti 1. („Bor”) kategóriába tartozó, szőlőből készült amerikai termékek vonatkozásában. A „Classic” kifejezés e rendelet mellékletének megfelelően bejegyzésre kerül az E-Bacchus elektronikus adatbázisba.
   2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. július 10-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 299., 2007.11.16., 1. o.
   
      (2)  HL L 87., 2006.3.24., 1. o.
   
      (3)  HL L 193., 2009.7.24., 60. o.
   
      (4)  HL C 275., 2010.10.12., 15. o.
   
      MELLÉKLET
      
         Az oltalomban részesülő hagyományos kifejezés
      
      
                  —
               
               
                  Classic
               
            
         A 607/2009/EK rendelet 31. cikkének (1) bekezdésében említett nyelv:
      
      
                  —
               
               
                  angol
               
            
         A szőlőből készült termékeknek az oltalom által érintett kategóriája vagy kategóriái
      
      (az 1234/2007/EK rendelet XIb. melléklete)
      
                  — 1.
               
               
                  Bor
               
            
         Az érintett oltalom alatt álló eredetmegjelölések vagy földrajzi jelzések jegyzéke:
      
      
                  —
               
               
                  az Európai Közösség és az Amerikai Egyesült Államok között létrejött, a borkereskedelemről szóló megállapodás V. mellékletében felsorolt származási nevek
               
            
         A tagállam vagy a harmadik ország hivatkozott releváns jogszabályai
      
      
                  —
               
               
                  a 2009. március 24-én elfogadott „Resolution of WineAmerica on Wine Production Definitions for the European Community” (a WineAmerica állásfoglalása az Európai Közösség vonatkozásában alkalmazandó bortermelési fogalmakról);
               
            
                  —
               
               
                  a 2009. május 7-én elfogadott „Decision of California Wine Export Program” (A kaliforniai borkiviteli programról szóló határozat).
               
            
         A fogalommeghatározás vagy a használati feltételek összefoglalása
      
      
                  —
               
               
                  a Code of Federal Regulations (az Amerikai Egyesült Államok Szövetségi Törvénykönyve) 27. címe 4. részének 25. szakaszában meghatározott eredetmegjelölés szerinti helyen, meghatározott borszőlőfajtából termelt bor.
               
            
         A származási ország vagy országok neve
      
      
                  —
               
               
                  Amerikai Egyesült Államok
               
            
         A harmadik országban székhellyel rendelkező reprezentatív szakmai szervezetnek az oltalom alatt álló hagyományos kifejezés használatára jogosult tagjait felsoroló jegyzék a következő internetcímen érhető el:
      
      http://ec.europa.eu/agriculture/markets/wine/e-bacchus/